תפקודים ניהוליים בילדות אצל ילדים עם תסמונת 22q11DS מנבאים יכולת תפקוד בבגרות

תפקודים ניהוליים הינם אוסף של תפקודים קוגניטיביים הנדרשים לפעולות הדורשות יכולות תכנון, ארגון, שליטה רגשית, יזימה, גמישות מחשבתית, פתרון בעיות ובקרה. תפקודים ניהוליים מעורבים למעשה כמעט כל פעילות משמעותית שאנו מבצעים בחיי היום-יום.

המחקר הנוכחי עקב לאורך 9 שנים אחרי ילדים המאובחנים עם 22q11DS. מטרת המחקר היתה לבדוק אילו מאפיינים בילדות מנבאים תפקוד בבגרות, בדגש על תפקודים ניהוליים.

הממצאים העיקרים:

* תפקודים ניהוליים בילדות הינם מנבאים לתפקוד מאוחר יותר לגבי יכולת הסתגלות, התאמה חברתית ובעיות פסיכיאטריות בבגרות.
* התפקודים הניהוליים משמעותיים לניבוי תפקוד בעתיד, ללא קשר ליכולות הקוגניטיביות (IQ).
* חשוב לציין, כי דיווח ההורים נמצא משמעותי ועקבי יותר לגבי התפקודים הניהוליים של הילדים יותר מבדיקות נוירו-פסיכולוגיות. נראה כי ההורים חווים את הילד במצבים בחיים האמיתיים, ומנגד הבדיקות הנוירו-פסיכולוגיות נערכות בסביבה מבוקרת יותר ולכן פחות תופסות את המורכבות של התפקוד הממשי של הילד.

לסיכום, תחום התפקודים ניהוליים עשוי להיות יעד חשוב לטיפול בילדים עם 22q11DS לטובת שיפור התפקוד בילדות אך גם לשיפור בבגרות. כישורים ניהוליים אפשר לשכלל ולפתח, באופן של עבודה ממוקדת והפניית המודעות לנושאים של תכנון וארגון אצל ילדים עם 22q11DS. ישנן תוכניות קוגניטיביות המכוונות לשיפור תחום התפקודים הניהוליים, שיעילותן עדיין נחקרות.

Albert, A. B., Abu-Ramadan, T., Kates, W. R., Fremont, W., & Antshel, K. M. (2018). Childhood Executive Functioning Predicts Young Adult Outcomes in 22q11. 2 Deletion Syndrome. *Journal of the International Neuropsychological Society*, *24*(9), 905-916.‏